24/04/2019 | Administración LocalMunicipal
Porto do Son
Aprobación do padrón fiscal de abastecemento de auga e sumidoiros: 1.º trimestre 2019

Aprobación de padróns fiscais O alcalde-presidente do Concello de Porto do Son ditou resolución o 08 de Abril do 2019, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 1.º trimestre de 2019, que é do seguinte teor literal: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 1.º TRIMESTRE de 2019. ACORDA: PRIMEIRO.–Aprobar o padrón fiscal sinalado, por un importe total de 119.314,15 euros (cento dezanove mil trescentos catorce euros con quince céntimos), con un total de 4.756 recibos (catro mil setecentos cincuenta e seis) desglosados nos seguintes conceptos: – Subministración de auga: 66.561,26 euros (sesenta e seis mil cincocentos sesenta e un euros con vinte e seis céntimos). – I. V. E.: 6.656,24 euros (seis mil seiscentos cincuenta e seis euros con vinte e catro céntimos). – Sumidoiros: 15.975,11 euros (quince mil novecentos setenta e cinco euros con once céntimo). – Canon da auga: 13.861,11 euros (trece mil oitocentos sesenta e un euros con once céntimos). – Coeficiente de vertedura: 16.260,43 euros (dezaseis mil douscentos sesenta euros con corenta e tres céntimos). SEGUNDO.–Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO.–Establecer o prazo de cobro en período voluntario, que será único e abranguerá dende o 10 de abril de 2019 ao 14 de xuño de 2019. CUARTO.–Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. QUINTO.–Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa- Administrativa. O alcalde-presidente, en Porto do Son a 17 de abril de 2019. Asdo.: José Luis Oujo Pouso